En middelsstor, avlang, blankt rødbrun trebukk. Pronotum har et par nyreformede, gulaktige flekker, dekkvingene to par svarte flekker. Antennene er tynne og noe lengre enn kroppen. Pronotum er firkantet, betydelig innsnevret ved roten. Dekkvingene er nesten jevnbrede, kraftig punkterte. Beina er middels lange, rødlige, lårene på mellom- og bakbeina svarte i spissen.